b'\n_START_ARTICLE_\nSan Salvador de Jujuy\n_START_SECTION_\nLa ciutat\n_START_PARAGRAPH_\nAl voltant de la pla\xc3\xa7a Belgrano s\'hi troba l\'esgl\xc3\xa9sia Catedral (constru\xc3\xafda entre els anys 1761-1765), l\'edifici de l\'Antic Ajuntament (hui seu de la Policia Provincial), i la Casa de Govern (1907-1921). Des de les balconades de l\'edifici de l\'Antic Ajuntament, l\'any 1812, el General Manuel Belgrano present\xc3\xa0 la Bandera Nacional al poble i a l\'ex\xc3\xa8rcit reunits en la pla\xc3\xa7a. La bandera, que despr\xc3\xa9s va ser bene\xc3\xafda pel Canonge Gorriti en la Catedral, va ser donada al poble de Jujuy i es conserva hui en el Sal\xc3\xb3 de la Bandera, ubicat en la Casa de Govern._NEWLINE_Els seus edificis moderns s\'alternen amb altres d\'estil colonial. Compta amb una moderna infraestructura hostalera, amb confortables hotels, restaurants, confiteries. El seu centre comercial \xc3\xa9s molt actiu i permet l\'adquisici\xc3\xb3 de filats de llama i merino, aix\xc3\xad com nombrosos articles regionals, especialment en les botigues dels carrers Belgrano, Alvear, Lavalle o Necochea.\n_START_SECTION_\nFestes\n_START_PARAGRAPH_\nEn les Festes de Nadal s\xc3\xb3n t\xc3\xadpics els pessebres, cants de nadales, l\'antiga Dansa de les cintes que realitzen grups de xiquets, totes expressions de viva significaci\xc3\xb3 i colorit. Tamb\xc3\xa9 tenen una brillantor singular els carnestoltes i la Festa Nacional dels Estudiants al setembre, que coincidix amb l\'inici de la primavera. El 18 d\'agost s\'inicia la semana de l\'\xc3\xa8xode, evocaci\xc3\xb3 del fet ocorregut durant la guerra de la Independ\xc3\xa8ncia, quan el poble de Jujuy acompany\xc3\xa0 en la seua retirada al General Belgrano deixant nom\xc3\xa9s terra arrasada als enemics, el 23 d\'agost de 1812.\n_START_SECTION_\nClima\n_START_PARAGRAPH_\nEl clima de San Salvador de Jujuy \xc3\xa9s temperat i suau, amb una temperatura mitjana de 19,4\xc2\xa0\xc2\xb0C, una oscil\xc2\xb7laci\xc3\xb3 anual escassa, de tan sols 11\xc2\xa0\xc2\xb0C i unes precipitacions anuals de 777,7 mm. Els estius s\xc3\xb3n c\xc3\xa0lids, per\xc3\xb2 sense at\xc3\xa8nyer temperatures extremes, i molt plujosos, concentrant el 75% de les precipitacions anuals. Els hiverns s\xc3\xb3n secs i suaus, tot i que les temperatures m\xc3\xadnimes poden ser fredes.\n_START_SECTION_\nPrincipals Barris\n_START_PARAGRAPH_\nCentre Vell(o Casc Historic) Luj\xc3\xa1n_NEWLINE_Belgrano San Cayetano_NEWLINE_San Mart\xc3\xadn 19 de Abril_NEWLINE_17 de Agosto 23 de Agosto_NEWLINE_Almirante Brown Alto Comedero_NEWLINE_Alberdi Alto Gorriti_NEWLINE_Alto La Vi\xc3\xb1a Bajo La Vi\xc3\xb1a_NEWLINE_Gorriti Campo Verde_NEWLINE_Santa Rosa Barrio Constituci\xc3\xb3n_NEWLINE_1\xc2\xb0 de Marzo Chijra_NEWLINE_Ciudad de Nieva Coronel Arias_NEWLINE_Cuyaya San Francisco_NEWLINE_El Chingo Huaico_NEWLINE_Norte Los Perales_NEWLINE_Malvinas Marcelino Vargas_NEWLINE_Mariano Moreno Punta Diamante_NEWLINE_San Francisco de \xc3\x81lava San Pedrito del Portal_NEWLINE_San Pedrito Villa Jard\xc3\xadn de Reyes_NEWLINE_Sargento Cabral Exodo Juje\xc3\xb1o_NEWLINE_18 de Noviembre Santa Rita\n_START_SECTION_\nPrimera Fundaci\xc3\xb3\n_START_PARAGRAPH_\nEn el lloc on actualment s\'hi troba el barri de Ciudad de Nieva, en les planes altes sobre el riu Xibi-Xibi, el 20 d\'agost de 1561, per disposici\xc3\xb3 de Perez de Zurita, llavors governador de Tucum\xc3\xa1n, i amb el ritual de costum fou fundada per Gregorio de Casta\xc3\xb1eda la primera ciutat en territori de Jujuy, anomenada Nieva, en homenatge al virrei del Per\xc3\xba, comte de Nieva. El petit llogaret va subsistir en prec\xc3\xa0ries condicions fins a l\'any 1564, data en la qual el cacic Juan Calchaqui i un grup d\'ind\xc3\xadgenes es rebel\xc2\xb7laren contra els conquistadors, calaren foc i enderrocaren el petit llogaret.\n_START_SECTION_\nSegona Fundaci\xc3\xb3\n_START_PARAGRAPH_\nUna ciutat en l\'entrada de la trencada d\'Humahuaca (Quebrada d\'Humahuaca) era de summa import\xc3\xa0ncia, atesa la necessitat de sotmetre els omaguacas en passar pel territori les rutes procedents del Per\xc3\xba, i les que s\'obrien fins a la regi\xc3\xb3 del Sud unint-se a l\xe2\x80\x99Atl\xc3\xa0ntic._NEWLINE_Per aix\xc3\xb2 el 13 d\'octubre de 1575, Pedro de Zarate fund\xc3\xa0, en la zona anomenada Punta de Diamante, per la unio dels rius que franquegen la ciutat (el Gran i el Xibi Xibi), la ciutat de "San Francisco en la Nova Prov\xc3\xadncia de \xc3\x81lava", on actualment se troba el cementeri del Salvador. La ciutat nom\xc3\xa9s va tenir un any d\'exist\xc3\xa8ncia, sent tamb\xc3\xa9 enderrocada per les hordes salvatges.'